|  |  |
| --- | --- |
| **Elem tartalma: Kérdések kiscsoportra** a Mária tábor előadásának kiscsoportos feldolgozásához | Kategória: tanúságtétel |
| Szerző: Dr. Farkas László  | Esemény: Tábor |
| Kapcsolódó téma: Mária | Kapcsolódó előadás: : Isten levele: Mária – „Boldog, aki hitt” (Lk.1,45)A Mária tábor négy lelkészi előadása egyben |
| Régió: Összrégió | Település:  | Időpont: 2í17.07. |

Kapcsolódó anyagok:

**Főelőadások négy az egyben:**

2017\_07\_Maria\_tabor\_negy\_foeloadas\_egyben\_ossz\_tabor

**Főelőadások:**

2017\_07\_Maria\_a\_kegyelemmel\_telitettseg\_orome\_foeloadas\_ossz\_tabor

2017\_07\_Maria\_Maria\_a\_hit\_zarandokutjan\_foeloadas\_ossz\_tabor

2017\_07\_Maria\_Maria\_a\_remeny\_anyja\_foeloadas\_ossz\_tabor

2017\_07\_Maria\_Maria\_a\_szep\_szeretet\_anyja\_foeloadas\_ossz\_tabor

**Csoportfoglalkozás:**

2017\_07\_Maria\_kiscsoportos\_kerdesek\_csoport\_ossz\_tabor

**Tanúságtétel:**

2017\_07\_Maria\_Bocsa\_Jozsef\_beszamoloja\_tanusagtetel\_ossz\_tabor

**Ima:**

2017\_07\_Maria\_fiat\_Pilinszky\_elmelkedes\_es\_ima\_ossz\_tabor

**A tábor előadásainak kiegészítése:**

2017\_07\_Maria\_melleklet\_eloadas\_ossz\_tabor

2017\_07\_Maria\_szindarab\_toredek\_egyeb\_ossz\_tabor

Törzsanyag:

### *KÉRDÉSEK KISCSOPORTRA*

*(bővebb csoportvezetői segédanyag a mente.hu-n)*

1. ***A „kegyelemmel telítettség” öröme****: Írj fel 3-3-3 szót, ami jellemzi Édesanyáddal, az Egyházzal és Máriával való viszonyod. Máriához való viszonyod bizonyos szempontból Édesanyádhoz és az Egyházhoz való viszonyodnak tükre lehet. Mit olvasol ebben a „levélben”?*

*Van-e benned öröm? Mi az, ami igazán éltet és örömet ad Neked hétköznapjaidban? Meséld el egy olyan tapasztalatod, amikor az ima, az erények gyakorlása és kereszténységed örömmé vált benned! Szűz Máriát Nagyboldogasszonynak nevezzük, nincs nála boldogabb ember. Az Ő élete alapján, mit gondolsz, mi lehet az az öröm, ami igazán boldoggá tehet egy embert és mi az, ami hosszú távon nem elég boldogságunkhoz? Ha elszivárgott az öröm, elszivárgott a kegyelem.*

*Meddig és miért dagonyázol gyónatlanul, amikor már kellene gyónnod? Miért veszélyes ez? Mit okoz a lelki tunyaság? Mi a Szentségtörés? Miről dönt a kegyelem? (Isten bennünk lakozása; üdvösség-kárhozat; tetteink ideiglenessége vagy örökérvényűsége (érdemszerző mivolta))*

*Mária fehér lap, amire Isten azt írhat, amit akar. Csukd be a szemed és képzeld el Istent! A Te életed lapjára most mit rajzolna? Te hol nem vagy fehér lap? Mit firkáltál oda, mivel vagy teleírva? Mit szeretnél, ha írna Isten életed fehér lapjára? Mi az, amit örömmel tudtál odaadni Istennek? Mi az, amiben csak belenyűglődsz Isten akaratába? Mária igenné lett Isten számára. Most miben kéri Isten az igened? Hited szubjektív (ráhagyatkozás, követés, személyes ima) vagy objektív (hitismeret, egyháziasság, közösségi ima, Szentmise) vonását kell erősítened?*

1. ***Mária a hit zarándokútján:*** *Mária is fejlődött a hitben. Mit gondolsz mi fejlesztette a hitét? (Nem mindig látott tisztán és érzett bizonyosságot, nem mindig érezte Isten szeretetét, sokszor próbára tétetett a hite és mégis mindig engedelmeskedett, nem lankadt az imában, szeretetben, Istenre hagyatkozásban, tanítványságban.) Sorold fel, mi tehette próbára a hitét? A Te életedben mik azok a megpróbáltatások, üres érzések, melyek megkérdőjelezik vagy megkérdőjelezték Isten szeretetét, jelenlétét és mégis fejlesztettek a hitedben? Hittel átölelhetsz minden ilyen szenvedést Máriával és akkor helyére kerül életednek ezek a mozaikja is és üdvtörténetté válhat minden fájdalmas esemény. Mária igenné lett Isten számára. Mi az, amit nem tudsz elfogadni életedben, jelenedben, amire még nem mondtál igent? Hogyan tudnád átölelni Isten akaratát? Hogyan lehetsz igenné („Máriává”) Isten számára a jelen pillanatban? (Nem a múlt törmelékein kotorászok, nem a jövő miatt aggódok, hanem a jelenben teljes szívvel igent mondok Isten akaratára.) A tanítványság kulcsa, hogy el tudod-e engedni saját akaratodat, elképzelésedet, amikor Isten kéri (vö. Mária kiüresedése), hogy eggyé válj a másik ember, Isten (vagy az Egyház) akaratával, szándékával, gondolataival. Mikor sikerült kiüresedned saját akaratodból, hogy teret adj Isten vagy egy másik ember akaratának? Miben öröm máris ez a tanítványság számodra? Miben vált örömmé Szűz Mária számára a krisztuskövetés? A Lelkiségi dokumentumban szereplő tippek közül Te mivel kezdenéd, miben lehetnél földi*

*„Máriává”? Mindaz a jó, ami nem Isten akarata, az rossz. Nem Jézust foganjuk meg, ha sok mindent teszünk, jókat is, de nem a Szentlélek indítására vagy nem tiszta szándékkal (motivációval), nem Isten iránti szeretetből, hanem puszta dicsőségvágyból, önérdekből, kényszeredetten vagy megszokásból. Mi az, ami elferdíti és félreviszi olykor a motivációmat? Mire van hajlamom? (Pl. nem Jézust szeretni, szolgálni jövök, hanem pusztán élményeket kapni, szórakozni és másokat szórakoztatni akarok.) Megfoganja Jézust, de nem szüli meg az, aki hallgatja az igét, de nem váltja tettekre. Életem mely területén hiányoznak a tettek és nem követik azok még a hitemet?*

### *Mária a remény Anyja: Jézussal a kereszt alatt*

*Az anya együtt érez, magába veszi a másik szenvedését, testi-lelki ínségét, hogy átszeretve azt enyhítsen rajta. Máriaként kiknek a gondjait vehetnéd magadba úgy, hogy imában hordozod Isten előtt vagy áldozatot, böjtöt, szeretetgyakorlatot vállalsz valaki(k) megtéréséért vagy szívedre helyezett szándékokért? Mi ad erőt, hogy kitarts egy vállalásban vagy a szeretetben, ha az már nehéz vagy kényelmetlen? (Pl. tanulás, nehéz ember, kitűzött jó cél vagy elhatározás.) A kereszt alatt Jézus azt kérte, hogy Mária bennünk Jézust (az ő gyermekét) lássa és mi benne az Édesanyánkat. Mikor sejtettél meg abból valamit, hogy Szűz Mária, a Te Édesanyád? Hogyan, mitől láthatná benned jobban Fiát Mária? Van-e olyan szenvedés az életedben, amiről az a gyanúd, hogy nem Jézus keresztje, mégis újra és újra „beállsz alá”? Mi segítene, hogy megszabadulj ettől? Hol van olyan testi-lelki ínség körülötted, ami Téged hív, hogy „Máriaként” enyhíts rajta? Valaki vagy megtagadja magát, vagy megtagadja Jézust. Miben tagadhatod meg magad hétköznapjaidban, hol találsz erre alkalmat? (Pl. kedved volna a haragodat kitölteni valakin, olyan műsor megy a tévében, ami nem építené a lelkedet, sérelmedet szeretnéd elpanaszolni mindenkinek vagy bezárkóznál egy szemrehányással teli csöndbe, tisztességtelen előnyhöz juthatnál pl. kis csalással stb., s Te azt mondod: nem.)*

1. ***Mária a szeretet és a Pünkösd misztériumában:*** *Milyen legyen az imádságunk, hogy elnyerjük vele a Szentlelket? (Egy szívvel, egy lélekkel, állhatatosan imádkozzunk.) Jézus azt parancsolja: „szüntelenül imádkozzatok!”. Hogyan lehet ezt teljesíteni? (Mindent Jézus iránti szeretetből tegyünk.) Mennyi imaidő kell ahhoz, hogy fenntartsuk ezt a szüntelen imádó, Jézusra irányuló lelkületet? (Biztos, hogy nem elég napi öt perc.) Elég-e a privát imám? (Nem elég, az apostolok is közösségben imádkozva kapták meg a Szentlelket, Jézus is megparancsolja, hogy összegyűljünk az ő emlékezetére, a Szentmisére.) Mi segíti a szüntelen imádságot? (Isten utáni szüntelen vágy ápolása: rendszeres gyónás, áldozás, hétköznapi Szentmise, gyakori Szentlélekhívás, röpimák, egyéni és közösségi, spontán és kötött imák jól megválasztott aránya, napi rózsafüzér és a szándék felindítása hogy minden áldozatom és örömöm egyesítem Jézus áldozatával és örömével Jézus iránti szeretetből a lelkek megmentéséért) Miért szoktál meglankadni az imádságban? (Nem tudatosítom vagy nem érzem Isten jelenlétét, nem vagyok állhatatos, rövidítem az imaidőt, zavaró gondolatok jönnek) Mi tarthatja fenn lankadatlanul az imádságot? (Sose rövidíts az elhatározott imaidőn! – hogy erre rászokj, legnagyobb segítség a rózsafüzér, ami kb. 30 percig tart. Tudatosíts, hogy kinek a jelenlétében vagy; szemléld a titkokat, amikről imádkozol és vonatkoztasd az életedre! Legyen heti imarended, fix, minimum fél órás találkozókkal és ne mondd le Jézust, ne tologasd, ha nincs rá Vele megbeszélt jó okod, hanem mondd azt a barátaidnak, hogy ott már egy találkozód van beírva. Ha gondolataid elkalandoznak vagy megterhelnek, vagy unod az imádságot, szegezd oda testedet és maradj az Úr jelenlétében vagy borulj térdre és mond neki: Uram, a testem imádkozik hozzád!) Mennyire vagy állhatatos a hálaadásban és dicsőítésben? Mária példája szerint hogyan kell használni a karizmákat és hogyan nem szabad? Olvassa fel a csoportvezető az 1Kor 13. fejezetet! Olvasd el egyedül az 1Kor 13, 4-8- at, majd helyettesítsd be a szeretet szó helyére a saját neved. Olvassuk fel együtt, egyszerre hangosan a saját nevünkkel! Majd egy valaki olvassa fel úgy, hogy Mária nevét helyettesíti be! Magatokra és Máriára nézve mit és mikor éreztetek helytállónak és mit nem? Kiknek adja meg Isten a Szentlelket? (Akik állhatatosan kérik tőle és akik engedelmeskednek neki (ApCsel 5,32).) A csoport végén kérjük majd együtt a Szentlelket! Pl. minden csoporttag mondja ki hangosan, körben egymás után: „Jöjj szentlélek Isten, szükségem van Rád!” Korunk leghatalmasabb prófétájaként a Szűzanya milyen eszközöket ad nekünk a lélekmentésre? („Adok nektek öt követ Góliát ellen: 1. imádság böjttel kísérve (rózsafüzér); 2. rendszeres gyónás, áldozás;*

*3. engedelmesség az Egyház és pásztorai iránt; 4. Evangélium szerinti élet; 5. áldozathozatal.”) Mit jelent az engesztelés? (Az előbbiek együttes gyakorlása földi és örök büntetéseknek, vagyis bűneink következményeinek elhárítása, mérséklése céljából.)*

Eszközigény: